Til: Kjell Ove Homme, Frode Wæthing, Geir Wæthing,

og Oddvar Momrak.

**REFERAT FRÅ STYREMØTE** **I Fotballgruppa.**

**Torsdag 03. September 2015 Kl. 19.30**

Stad: kontoret i klubbhuset.

Sak 24/15 Godkjenning av innkalling og fastsette dato for neste møte.

Innkalling godkjent.

Neste møte: ***Forslag frå sekretær med torsdag 24.09.15 kl 19:00.***

Sak 25/15 Gjennomgang av førre møtereferat.

Referat godkjent.

Sak 26/15 Rekneskap og økonomi v/kasserar.

Økonomien er ok.

Sak 27/15 Innreiing av 2.etg klubbhus.

Materialforvaltar er ikkje tilstades, så vi tek opp status på neste møte.

Sak 28/15 Evalueringsskjema 2015.

Sekretær sender ut evalueringsskjema til trenarar og oppmenn med svarfrist 01.10.15.

Sak 29/15 Basar 2015.

Basarkomitèen vert kontakta av Oddvar om å sette i gang arbeidet med basaren i haust/vinter. Kjell Ove sender oppdaterte lister på spelarar til komitèen.

Sak 30/15 Søke om brukartider på samfunnshuset til vinteren.

Kjell Ove melder inn same tider som før til felles søknad frå idrettslaget innan 01.11.15.

Sak 31/15 Liverpooltur for jenter. Nominere spelerar.

Tre frå kvar klubb i PVT kan få tilbod om å bli med til Liverpool 14.10-19.10.15. Jentene skal trene på fotballakademiet til Jamie Carragher. Kriteria for å få vera med er som fylgjer:

- Medlem av ein av klubbane i Prosjekt Vest-Telemark

- Delteke på jentefotballskulen i Åmot i august

- Jenter født i 2001, 2002 og 2003

- Har positive haldningar, viser treningsvilje og har lyst til å vekse som fotballspelar.

Desse har fått tilbod og takka ja til turen: Kaja Aamlid, Thea Wæthing og Vilde Aamlid.

Det er bestemt i Prosjekt Vest-Telemark at spelarar som får tilbod ikkje får noko økonomisk støtte frå den enkelte fotballgruppe, men står fritt til å søkje for eksempel idrettslaget om støtte.

Sak 32/15 PVT.

Prosjekt Vest-Telemark:

- tilbakemelding på å vere meir klare på alder ved ulike arrangement jfr. Liverpooltur.

- Fotballskulen 10 år. Kva kan vi få til her?

Sak 33/15 Avslutning og premiar. Bestilling av premiar og pris pr pers.

Premiane er bestilt og mottatt. Pris per spelar ved avslutning er sett til kr. 100,-. Spelarar som fullfører sesongen får premie og får delta på avslutning. Ved flytting eller skade som hindrar spelaren i å fortsett så kan dei få vere med på avslutning og få premie.

Sak 34/15 Evaluering av Norway Cup.

J14- laget var veldig nærme eit A-sluttspel, men kom vidare til B-sluttspelet. Det var ein fin tur for både jentene og dei vaksne som var med.

Sak 35/15 Avslutningsfest. Tidspunkt og stad?

Stad: Evt. Nape

Tid: Kjell Ove høyrer med Arild når det er ledig.

Alle som har eit verv i fotballgruppa vert invitert. Evy lagar forslag til invitasjon og Kjell Ove sender den ut når tidspunkt og stad er avklart.

Sak 36/15 Ymse

- Ein må oppdatere politiattestar på alle som arbeider med barn/unge i fotballgruppa. Kjell Ove tek ansvar for organiseringa på dette.

- Kjell Ove trekkjer seg som leiar i dag av ulike årsaker. Han tek på seg dei oppgåvene som står i referatet og vert vidare kontaktperson i Prosjekt Vest-Telemark.

Styret utan leiar tek eit ekstraordinært styremøte innan kort tid, sjå forslag i sak 24/15.

Ref. sekretær

Evy Aamlid